CELEX: 62011TN0262
Language: sk
Date: 2011-05-20 00:00:00
Title: Vec T-262/11: Žaloba podaná 20. mája 2011 — Ellinikos Chrysos/Komisia

23.7.2011   
            
            
               SK
            
            
               Úradný vestník Európskej únie
            
            
               C 219/18
            
         Žaloba podaná 20. mája 2011 — Ellinikos Chrysos/Komisia
   (Vec T-262/11)
   2011/C 219/29
   Jazyk konania: angličtina
   
      Účastníci konania
   
   
      Žalobkyňa: Ellinikos Chrysos AE (Kifissia, Grécko) (v zastúpení: K. Adamantopoulos, E. Petritsi, E. Trova a P. Skouris, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskej komisie z 23. februára 2011 vo veci C 48/2008 (ex NN 61/2008) týkajúce sa štátnej pomoci, ktorú Grécko poskytlo spoločnosti Ellinikos Xryssos, a najmä jeho články 1 až 5, a
            
         
               —
            
            
               zaviazal žalovanú na náhradu trov konania vynaložených žalobkyňou v tomto konaní.
            
         
      Dôvody a hlavné tvrdenia
   
   Na podporu svojej žaloby, žalobkyňa uvádza päť žalobných dôvodov.
   
               1.
            
            
               Prvý žalobný dôvod je založený na skutočnosti, že Komisia sa dopustila niekoľkých zjavných pochybení pri zisťovaní a posudzovaní skutkových okolností prejednávanej veci, ktoré vecne ovplyvnili uplatnenie a výklad podmienky existencie hospodárskej výhody spoločnosti Ellinikos Xryssos uvedenej v článku 107 ods. 1 ZFEÚ zo strany Komisie.
            
         
               2.
            
            
               Druhý žalobný dôvod je založený na skutočnosti, že Komisia sa dopustila zjavne nesprávneho právneho posúdenia pri uplatnení a výklade časti definície štátnej pomoci týkajúcej sa existencie hospodárskej výhody, ktorá je uvedená v článku 107 ods. 1 ZFEÚ, keď nesprávne alebo chybne uplatnila príslušnú zásadu investora konajúceho v trhovom hospodárstve.
            
         
               3.
            
            
               Tretí žalobný dôvod je založený na skutočnosti, že Komisia sa dopustila niekoľkých zjavne nesprávnych právnych posúdení pri uplatnení a výklade podmienky existencie hospodárskej výhody uvedenej v článku 107 ods. 1 ZFEÚ, keď konštatovala takúto hospodársku výhodu na základe svojich vlastných nedôvodných, selektívnych a jednostranných argumentov týkajúcich sa uvádzanej hodnoty prevádzaných aktív.
            
         
               4.
            
            
               Štvrtý žalobný dôvod je založený na skutočnosti, že Komisia sa dopustila zjavne nesprávnych posúdení pri uplatnení a výklade podmienky existencie hospodárskej výhody uvedenej v článku 107 ods. 1 ZFEÚ, keďže nesprávne konštatovala, že údajné oslobodenie od daní priznané spoločnosti Ellinikos Xryssos predstavuje hospodársku výhodu.
            
         
               5.
            
            
               Piaty žalobný dôvod je založený na skutočnosti, že Komisia porušila základné procesné pravidlá a zneužila svoje právomoci, čím porušila svoju povinnosť vykonať náležité a nestranné preskúmanie veci.